open-index/open-wikipedia-markdown huggingface dataset:
Linwood Barclay

**Linwood Barclay** (født 1955 i Darien, Connecticut, USA) er en amerikansk-født kanadisk forfatter.

Barclays familie flyttet til Toronto i Canada i 1959. Han studerte litteratur ved Trent Universitet i Peterborough, og arbeidet senere som journalist. I 1993 overtok han Toronto Stars humorspalte, tekster fra denne spalten er publisert i bokform i tre samlinger. Etter flere bokutgivelser i humorsjangeren, noen med kriminalintriger, utga Barclay i 2007 den bestselgende thrilleren *No Time for Goodbye* (norsk tittel *Uten et ord*) som ble hans internasjonale gjennombrudd. Hans bøker var per 2013 oversatt til 40 språk og solgt i 5 millioner eksemplarer. 

## Bibliografi
* *Father Knows Zilch: A Guide for Dumbfolded Dads.* (1996)
* *This House Is Nuts!* (1997)
* *Last Resort: A Memoir*(2000)
* *Bad Move* (2004)
* *Bad Guys* (2005)
* *Lone Wolf* (2006)
* *Stone Rain* (2007)
* *No Time for Goodbye* (2007)
* *Too Close to Home* (2008)
* *Fear the Worst* (2009)
* *Never Look Away* (2010)
* *The Accident* (2011)
* *Clouded Vision* novellesamling (2011)
* *Trust Your Eyes* (2012) &ndash; også utgitt som * 360: A Novel*
* *Never Saw It Coming* (2012)
* *A Tap on the Window* (2013)
* *No Safe House* (2014)

### Oversettelser til norsk

## Priser og utmerkelser
* Arthur Ellis Award for beste kriminalroman 2009, for *Too Close to Home*

## Referanser


## Eksterne lenker
* 
* 
*  Spalte i ''Toronto Star''
Sten Willumsen Rosenvinge

**Sten Willumsen Rosenvinge** (død 1647) var en dansk-norsk admiral og godseier som eide Tose (Thorsø herregård) fra 1624 til 1647.

Willumsen var sønn av Willum Henriksen Rosenvinge og Bente Mostsdatter Gere.

I perioden 1613–30 var Willumsen sjef for Bremerholm, den dansk-norske flåtens base i København. Han kom til Norge i 1630 for å føre tilsyn med jernverkene i Sør-Norge. Gjennom ekteskap Karen Clausdatter Mylting ble han eier av Tose og annet jordegods i Norge. Han kjøpte også mye gods på egen hånd. I 1641 ble han krigskommissær i Norge.

## Referanser


## Litteratur
* *Samlinger til det Norske Folks Sprog og Historie*, 1836
Mesterligafinalen i fotball for menn 2012/13

**Mesterliga-finalen 2012/2013** ble spilt lørdag 25. mai 2013 mellom Bayern München og Borussia Dortmund på Wembley Stadium i London. Kampen endte 2-1 til Bayern München etter et sent mål av Arjen Robben.

## Detaljer

**Banens beste:**
 Arjen Robben 

**Assistentdommere:**
Renato Faverani (Italia)
Andrea Stefani (Italia)
**Fjerdedommer:**
Damir Skomina (Slovenia)

## Referanser
Michael Oliver

**Michael Oliver** (født 1985) er en engelsk fotballdommer som til daglig dømmer i Englands øverste divisjon Premier League. I tillegg har han dømt flere internasjonale kamper både i regi av FIFA og UEFA.

Oliver begynte å dømme fotball i 2003 på nedre nivåer i seriesystemet, men begynte på profesjonelt nivå i 2007 da han fikk tildelt kamper under The Football League. I mai 2007 dømte han finalen under Conference National på Wembley Stadium mellom Exeter City FC og Morecambe FC (1–2). 

I 2010 ble han utnevnt til FIFA-dommer, og samme år ble han tiltenkt kamper i den øverste divisjonen Premier League. Senere samme måned ble han den yngste dommeren noensinne til å dømme en kamp i Premier League da han ble tildelt kampen mellom Birmingham City FC og Blackburn Rovers FC den 21. august 2010. Med en alder av 25 år og 182 dager gammel slo han den tidligere rekorden som ble holdt av Stuart Attwell på 25 år og 322 dager.

Den 10. august 2014 var Oliver dommer i FA Community Shield mellom Arsenal FC og Manchester City FC (3–0).

## Referanser


## Eksterne lenker
* Dommerprofil hos Worldreferee.com 
* Dommerprofil hos Soccerway.com
Daniel Ottesen Bildt

**Daniel Ottesen Bildt** (født 1590, død 1664) var en norsk godseier, adelsmann, krigskommissær og oberstløytnant av dansk avstamning. Han eide Hafslund og var gift med Birgitte Jensdatter Bjelke, datter av Norges kansler Jens Bjelke.

Han var sønn av Otte Danielsen Bildt til Nes og Inger Jespersdatter Vognsen til Hæstrup i Nordjylland.

## Referanser
Donaukanalen

**Donaukanalen** er en forgrening elven Donau mere enn en menneskeskapt, utgravd kanal. Den er en 17,3&nbsp;km lang vannvei og er ligger utelukkende  i Østerrikes hovedstad Wien. Den Skiller lag fra hovedelven i Döbling og møter Donau igjen i Simmering. Slik skapes det en øy, som inneholder to av byens 23 distrikter i Wien, Brigittenau og Leopoldstadt.

I motsetning til selve Donau løper Donaukanalen gjennom Wiens sentrum, Innere Stadt, hvor elven Wien (*Wienfluss*) renner ut i den.

Donaukanalen krysses av 15 veibroer og fem togbroer.

## Referanser


## Eksterne lenker
* 
* ''Donaukanal'' på *[[aeiou Encyclopedia]]*
Herman Anker Bernhoft

**Herman Anker Bernhoft** (1869–1958) var en dansk diplomat. Han var Danmarks sendemann (da betegnet minister) i Paris i periodene 1913–1932 og 1939–1941. Han representerte Danmark på fredskonferensen i Versailles og førte forhandlingene om Nordslesvigs gjenforening med Danmark i 1920. Han var i 1921 formann for Ålandskonferensen i Genève, og var også formann for den danske delegasjonen under Grønlandsprosessen ved Den faste domstol for mellomfolkelig rettspleie i Haag 1932–1933.

Han ble begravet på Vestre Katolske Kirkegård i København.
## Referanser


## Litteratur
*Biografi i *Dansk Biografisk Leksikon*
UEFA Super Cup 2014

**UEFA Super Cup 2014** var den 40. utgaven av cupturneringen UEFA Super Cup. Finalen ble spilt den 12. august 2014 på  nøytral bane i Cardiff i Wales mellom vinner av UEFA Europa League 2013/14 (Sevilla) og vinner av Mesterligaen 2013/2014 (Real Madrid).

Finalen var den andre som ble spilt ved en annen arena enn Stade Louis II i Monaco etter en serie av 15 Super Cup-finaler. De påfølgende finalearenaene for UEFA Super Cup ble vedtatt å bli ulike etter 2012, og finalen UEFA Super Cup 2014 ble vedtatt spilt ved Cardiff City Stadium i Cardiff. Dommer for oppgjøret ble Mark Clattenburg, som hadde med seg meddommerne Simon Beck, Stuart Burt, Darren England, Michael Oliver og Anthony Taylor. Dette var for øvrig også den første offisielle klubbkampen hvor såkalt vanishing spray ble brukt i regi av UEFA.

Real Madrid vant kampen 2–0 etter to scoringer av Cristiano Ronaldo. Kampen var også preget av flere nysigneringer av begge lag, hvor Toni Kroos og James Rodríguez fikk sine debuter hos Real Madrid, og hvor Denis Suárez, Aleix Vidal, Grzegorz Krychowiak og Iago Aspas debuterte for Sevilla.

## Kampdetaljer
### Finale

## Referanser


## Eksterne lenker
* UEFA.com – Super Cup 2014
Kenn Hansen

**Kenn Hansen** (født 1980) er en dansk tidligere fotballdommer som dømte i Danmarks øverste divisjon Superligaen. I tillegg dømte han flere internasjonale kamper både i regi av FIFA og UEFA. Han avsluttet sin dommerkarriere i desember 2015.

Hansen begynte å dømme fotball på lavere nivå i 1997 før han omsider fikk prøve seg på høyere nivåer, henholdsvis 2. divisjon, 1. divisjon og Landspokalturneringen (fra 2006). I 2008 fikk han sine første kamper i Superligaen. I 2011-sesongen ble han nominert til årets dommer i Danmark, men tapte til fordel for Henning Jensen. Han revansjerte dette året etter da han selv vant prisen som årets dommer i Danmark 2012.

Vinteren 2010/2011 ble Hansen og Jakob Kehlet utnevnt som FIFA-dommer som følge av at Claus Bo Larsen og Nicolai Vollquartz nådde den øvre aldersgrensen for dommere i organisasjonen. Hans første større internasjonale oppgave var som fjerdedommer under U21-EM i fotball for herrer i 2011 i hjemlandet. Hans debut som landslagsdommer kom i vennskapskamp mellom  og  den 4. juni 2012 (0–0).

## Referanser


## Eksterne lenker
* 
* Dommerprofil hos Worldreferee.com 
* Dommerprofil hos Soccerway.com
Aller Media A/S

**Aller Media ⅍** er et dansk forlag som eies av Aller Holding. Forlaget utgir en rekke ukeblader og magasiner, blant annet *[[Billed-Bladet]]* og ''Se og Hør'', med til sammen mer enn to millioner lesere.

Aller Media har et ukentlig opplag på 729&nbsp;000 blader. Markedsandelen er 72 prosent for ukeblader og 23 prosent for på magasiner (2013).

Forlaget er organisert i en utgiveravdeling, en innovasjonsavdeling, en kommersiell avdeling og Aller Leisure, i tillegg til direksjon med stab. Administrerende direktør er Pål Thore Krosby. Hovedkontoret ligger på Havneholmen i København.

## Referanser


## Eksterne lenker
*
Aller Media AB

**Aller Media AB** er et svensk forlag som eies av det danske mediehuset Aller Holding. Forlaget utgir en rekke ukeblader og magasiner, blant annet *[[Allers]]*, ''Café'', *Se & Hör* og *Svensk Damtidning*, med totalt opplag på ca. 1,96 millioner eksemplarer.

Forlaget driver også en rekke redaksjonelle nettsteder – blant annet jaktjournalen.se, elle.se, og cafe.se – som har 3,2 millioner sidevisninger.

Aller Media gir ut 36 egne tidsskrifter og ytterligere 6 gjennom det delvis eide Frida förlag.

Selskapets administrerende direktør er Bodil Ericsson Torp. Hovedkontoret ligger i Helsingborg.

## Referanser


## Eksterne lenker
* 
*
Aller Media

**Aller Media** kan vise til ett av flere selskaper i konsernet Aller Holding:
* Aller Media A/S, et dansk forlag
* Aller Media AS, et norsk forlag
* Aller Media AB, et svensk forlag
* Aller Media Oy, et finsk forlag
Ljudski vrt

**Ljudski vrt** er et fotballstadion i byen Maribor i Slovenia. Stadionet ble åpnet i 1952 for klubben NK Branik Maribor (1949–1960) og siden for NK Maribor fra 1961. Siden 1994 har Ljudski vrt også fungert som en av flere landslagsarenaer for , i tillegg som finalearena til den slovenske fotballcupen og den slovenske supercupen. 

Stadionet ble åpnet i 1952, og har deretter fått flere oppgraderinger i årene 1962, 1994, 1998 og 1999. Den siste større oppgraderingen kom i 2008, da det ble nærmest fullstendig ombygd og fikk kun sitteplasser for å etterleve UEFAs krav om et moderne stadionanlegg. Som landslagsarena har Ljudski vrt fungert som vertskap for tre kvalifiseringsrunder til det slovenske landslaget, både til VM i fotball 2010, EM i fotball 2012 og VM i fotball 2014.

## Referanser


## Eksterne lenker
* 
* Worldstadiums.com – Slovenia, Ljudski vrt Stadion
Analemma

**Analemma** i astronomien er en kurve som forestiller den endrende vinkelavstanden mellom et himmellegeme (vanligvis sola) og dets *middelposisjon* på himmelkula sett fra et annet himmellegeme (vanligvis jorda). Betegnelsen brukes når det observerte legemet synes, sett fra standplassen, å bevege seg på en måte som gjentas etter jevne mellomrom, slik som en gang i året eller en gang om dagen. Analemmaet er en lukket kurve som ikke endrer seg.

Fordi jordas årlige omdreining om sola er en bane som er elliptisk og skråstilt relativt til ekvatorplanet, vil en observatør på et fast punkt på jorda synes å se sola bevege seg i et analemma rundt en middelposisjon, og det tar et år å gjøre det. Middelposisjonen synes å dreie en gang rundt jorda hvert middelsoldøgn, på grunn av jordas rotasjon. Den daglige omdreiningen betraktes ikke som en middelverdi i form av et gjennomsnitt. Solas middelposisjon er derfor det samme stedet på himmelen den samme tiden hver dag, men ikke andre tider. Hvis den observerte posisjonen av sola plottes eller fotograferes på samme tid hver dag, eller med noen få dagers mellomrom, i et helt år, vil punktene beskrive analemmaet.

En alternativ, ekvivalent beskrivelse av solas analemma er en graf av solas deklinasjon plottet mot tidsjevningen.

Noen diagrammer av analemmaet er markert med posisjonene til sola på forskjellige datoer, med noen få dagers avstand, gjennom hele året. Med slike datomarkeringer, kan man ha god nytte av analemmaet i utregning av slike ting som tid for soloppgang og solnedgang. Uten datomarkeringer er bildene av analemmaet av liten praktisk nytte, bortsett fra som dekorasjon.

Analemmaet er et abstrakt konsept. Det har ingen fysisk eksistens bortsett fra i diagrammer og time-lapse fotografier. Likevel er det i vanlig språk ofte beskrevet som om det var et virkelig, synlig himmelobjekt.
Hänt i Veckan

***Hänt i Veckan*** var et svensk ukeblad som ble utgitt av Aller Media AB fra 1964 til 1994.

Bladet ble slått sammen med *Röster i radio-TV* til *Se & Hör*.

Det første sjefredaktøren var Uno Tenfält.
Skiftestasjon

**Skiftestasjon**, tidligere kalt **rangerstasjon**, er et område ved større jernbanestasjoner hvor godstog blir satt sammen og oppløst.

Alnabru sentralskiftestasjon er den største skiftestasjonen i Norge.

## Se også
* Skifting
* Slippstillverk
## Eksterne lenker
*
Karin Rasenack

**Karin Rasenack** (født 10. november 1945 i Berlin) er en tysk skuespillerinne, som har medvirket i adskillige tyske teater- og fjernsynsproduksjoner.  

Hun er særlig kjent fra regissøren Edgar Reitz' TV-serie Heimat – som bordellvertinne og *Eduard Simon*s kjæreste *Lucie Hardtke*. 

## Referanser


## Eksterne lenker
* 
* ''Karin Rasenacks hjemmeside''. Besøkt 13. august 2014
Ahlat

**Ahlat** (armensk: Խլաթ, *Khlat*, osmantyrkisk: اخلاط) er en historisk by og et distrikt i provinsen Bitlis i Øst-Anatolia i Tyrkia. Byen ligger på nordvestsiden av Vansjøen. Fra 1929 til 1936 lå byen i provinsen Van. Byen har omkring 16 000 innbyggere. 

På 1100-tallet var byen sete for de muslimske tyrkiske atlahshahs.
Botiidae

* *[[Ambastaia]]*
* *[[Botia]]*
* *[[Praktbotia|Chromobotia]]*
* *[[Leptobotia]]*
* *[[Parabotia]]*
* *[[Sinibotia]]*
* *[[Syncrossus]]*
* *[[Yasuhikotakia]]*

**Botiidae** er en familie av karpefisker. De ble tidligere regnet som en underfamilie i Cobitidae, men Kottelat (2012) plasserer dem i en egen familie.

De skiller seg fra andre smerlinger ved at kroppen er flattrykt fra sidene. Munnen sitter på undersiden av hodet og har to par skjeggtråder. Under hvert øye er det en bevegelig pigg. Sidelinjen er godt synlig på hodet, og halen er dypt kløftet. Lengden er som regel 6–30&nbsp;cm, men *[[Leptobotia elongata]]* kan bli 50&nbsp;cm.

Botiidae er utbredt i Asia fra India i vest til Kina, Japan og Amur i nord og Sumatra, Java og Borneo i sør.

## Akvariefisker
Flere fargerike arter holdes i akvarium; de vanligste er:

* Praktbotia (*Chromobotia macracanthus*)
* Skunkbotia (*Yasuhikotakia morleti*)
* Pakistanbotia (*Botia almorhae*)
* Sebrabotia (*B. striata*)
* Bengalbotia (*B. dario*)
* *[[Botia kubotai]]*

## Litteratur
* 
* 

## Eksterne lenker
*
Tsjatyr-Dag

**Tsjatyr-Dag** (krimtatarisk *Çatır Dağ*, ukrainsk Чатир-Даг, russisk Чатыр-Даг) er et fjellmassiv på Krimhalvøya, nær hovedveien mellom Simferopol og Alusjta. På krimtatarisk betyder *çatır* telt og *dağ* betyr fjell. 

Fjellet består av to platåer: Det nedre i nord og det øvre i sør. Det nedre platået heller slakt ned på nordsiden og er dekket av steppegress. På sørsiden er platået dekket av bøkeskog og enebærbusk. Det er mange stier og flere vakre grotter i fjellet. 

## Noen grotter i Tsjatyr-Dag
* Marmorgrottene
* Emine Bair Hosar
* Grantregrotten
* Obvalnajagrottwn
* Vjalovagrottwn
* Artutsj-Koba
Halden idrettsråd

**Halden Idrettsråd** er et idrettsråd i Halden kommune og er en sammenslutning av idrettslag i Halden. 

Rådet ble stiftet 12. januar 1940 og på stiftelsesmøtet møtte Fotballklubben Kvik, Fotballklubben Lynild, Fredrikshalds Turnforening, Halden Idrettslag, Halden A.I.L., Halden Cyckleklub, Haldens Svømmeklub, Halden Roklub, Orien A.I.L. og Gimle Idrettsforening.

Ved inngangen til 2014 var 47 klubber tilsluttet Halden Idrettsråd.

## Referanser


## Litteratur
* *Haldenidretten 1879-1965 : Halden idrettsråds jubileumsbok: Halden idrettsråd gjennom 25 år* gitt ut i 1966
* *Idrett i Halden : navn, årstall og gode prestasjoner* gitt ut i 2001

## Eksterne lenker
* Halden idrettsråd
Vista Analyse

**Vista Analyse AS** er et forsknings- og analyseselskap med hovedvekt på økonomisk forskning, utredning, evaluering og rådgivning, og med hovedkontor i Meltzers gate 4 på Frogner i Oslo. Det ble etablert i 2000 og har rundt 25 ansatte. På samme måte som et advokatfirma eies det av en rekke partnere, dvs. av medarbeidere. Daglig leder for selskapet er den kjente økonomen Haakon Vennemo, som også er professor i økonomi ved Handelshøyskolen på Oslomet. Styreleder er samfunnsøkonomen Ingeborg Rasmussen. Sentrale forskningsområder er klima, miljø, energi, bistand, samferdsel, næringsutvikling, byutvikling og velferdsforskning, med vekt på utforming og evaluering av offentlig politikk og virkemidler.

Selskapets oppdragsgivere omfatter en rekke departementer og statsetater, herunder Finansdepartementet, Utenriksdepartementet, Justisdepartementet, Samferdselsdepartementet, Klima- og miljødepartementet og Næringsdepartementet, Norad, arbeidslivets parter som NHO og LO, Nordisk ministerråd, og andre offentlige og private organisasjoner.

Selskapet utførte bl.a. på oppdrag fra regjeringen en evaluering av sexkjøpsloven.

## Kjente forskere
*Haakon Vennemo, partner i Vista Analyse, professor i økonomi ved Handelshøyskolen på Oslomet
*Steinar Strøm, partner og styreleder i Vista Analyse, professor i økonomi ved Universitetet i Torino og rådgiver på Frischsenteret
*Michael Hoel, assosiert forsker i Vista Analyse, professor i økonomi ved Universitetet i Oslo og rådgiver på Frischsenteret
*Sidsel Sverdrup, partner i Vista Analyse og professor i evalueringsforskning ved Diakonhjemmet Høgskole
*Dag Morten Dalen, partner i Vista Analyse, professor i samfunnsøkonomi ved Handelshøyskolen BI

## Referanser


## Eksterne lenker
* Vista Analyse
Lady Di (sang)

**«Lady Di»** er en norsk sang. Melodien ble skrevet av Nissa Nyberget og teksten ble skrevet av Lars Mjøen. Den var ett av bidragene til Melodi Grand Prix 1982, den norske uttagingen til Eurovision Song Contest 1982 i Harrogate i Storbritannia. *[[Lady Di]]* er Diana, Princess of Wales.

Sangen ble framført på norsk av Inger Lise Rypdal. Den vant først en duell om finaleplass høsten 1981. Den endte i finalen på en andreplass med 88 poeng.

## Innspilling
*Inger Lise. Utgitt på singlen Talent TS&nbsp;142 og på LP-platen *[[Kontakt]]* (Talent TLS&nbsp;4057) i 1982.

## Referanser
Edgar Reitz

**Edgar Reitz** (født 1932) er en tysk filmregissør. Han er særlig kjent for TV-serien Heimat, som også har vært vist på kinoer. 

## Referanser


## Eksterne lenker
*
Harald den gamle

**Harald den gamle** eller *Harald Valdarsson* (norrønt: *Haralðr hinn Gamli*) var en mytisk konge i Skåne. Han var gift med Hildur, datter til den mytiske goterkongen Heidrek Ulveham og ble far til Halvdan den snille og hans halvbror Gudrød, konge av Skåne. Han er omtalt i fornaldersagaen *[[Hversu Noregr byggðist]]*.

## Hversu Noregr byggðist
Ifølge denne sagaen var Harald sønn av *Valdemar den gavmilde* som tilhørte den legendariske skjoldungeætten og som nedstammet fra Odins sønn Skjold.
Noen av de etterkommerne hans som nevnes i sagaen er Ivar Vidfamne, Harald Hildetann, Sigurd Ring, Ragnar Lodbrok og Harald Hårfagre, alle konger i ulike deler av Skandinavia.

## Andre kilder
Haralds sønner Halvdan og Gudrød nevnes i Snorre Sturlasons Ynglingesaga. Gudrød ble gift med kong Ingjald Illrådes datter Åsa. Hun egget mannen sin til å drepe halvbroren Halvdan. Senere sørget hun også for å få tatt livet av Gudrød. Halvdans sønn Ivar Vidfamne ble deretter konge i Skåne.

## Referanser
Paolo Tagliavento

**Paolo Tagliavento** (født 19. september 1972 i Terni) er en italiensk fotballdommer som til daglig dømmer i Italias øverste divisjon Serie A. I tillegg har han dømt flere internasjonale kamper både i regi av FIFA og UEFA. Tagliavento er også en av UEFAs elitedommere siden 2012.

Tagliavento begynte å dømme fotball på lavere nivå før han omsider fikk prøve seg på høyere nivå da han fikk sine første kamper i Serie A i 2003/2004-sesongen. Den 8. desember 2010 debuterte han som hoveddommer i UEFA Champions League i gruppespillkampen mellom Arsenal FC og FK Partizan (3–1).

Hans første internasjonale opptreden kom i en vennskapskamp mellom  og  (0–0) den 7. februar 2008. Han har siden vært dommer under UEFAs kvalifisering til VM i fotball 2010 og UEFAs kvalifisering til VM i fotball 2014. 

## Referanser


## Eksterne lenker
* 
* Dommerprofil hos Worldreferee.com 
* Dommerprofil hos Soccerway.com
Slippstillverk

Et **slippstillverk** er et sikringsanlegg som styrer skiftestasjonens sporbremsesystemer og 
skiftestillverk.

## Se også
* Skiftestasjon
* Stillverk

## Referanser
Pundtegn

**Pundtegn** (**£** eller **₤**) anvendes primært som valutategn for myntenheten pund. Tegnet er en versjon av bokstaven *[[L]]* for *[[Pund (masseenhet)|Libra]]*, som på latin betyr vekt eller et romersk pund

I Italia ble symbolet ₤ brukt for lira før innføringen av euro (€).

Det gamle pundtegnet for vekt (½ kg) ligner en u, men oppgis å ha sin opprinnelse fra lb = libra.

## Eksterne lenker
*
Maryam Mirzakhani

**Maryam Mirzakhani** (, født 3. mai 1977, død 15. juli 2017 i Teheran) var en iransk matematiker og mottager av Fieldsmedaljen.

## Karriere
Som ungdom ble Mirzakhani innrullert på en statsdrevet spesialskole for særdeles begavede elever i sin fødeby. Ved den internasjonale matematikkolympiaden vant hun gullmedaljer i 1994 og 1995 for hjemlandet. I 1981 fikk hun ansettelse som professor i matematikk ved Stanford-universitetet.

Hun tok bachelorgrad ved Teherans  i 1999 og doktorgrad ved Harvard i 2004.

I 2014 mottok hun som første iraner og første kvinne noensinne Fieldsmedaljen, som ble innstiftet i 1936, og er regnet blant de viktigste utmerkelsene for matematikere.

## Referanser


## Eksterne lenker
*
Martin Strömbergsson

**Martin Strömbergsson** (født 1. april 1977 i Gävle) er en svensk fotballdommer som til daglig dømmer i Sveriges øverste divisjon Allsvenskan. I tillegg har han dømt flere internasjonale kamper både i regi av FIFA og UEFA. Hans to år eldre bror, Markus Strömbergsson, er for øvrig også dommer i Allsvenskan.

Strömbergsson begynte å dømme fotball på lavere nivå før han tok steget opp i 1997. Hans første kamp i Superettan kom i 2008, mens han første kamp i Allsvenskan kom i 2009. Han har dømt flere kvalifiseringskamper både til Mesterligaen og Europaligaen, og hans første gruppespillkamp kom under Europaligaen 2013/14 i en kamp mellom Girondins de Bordeaux og APOEL (2–1) den 24. oktober 2013.

## Referanser


## Eksterne lenker
* Dommerprofil hos Worldreferee.com 
* Dommerprofil hos Soccerway.com 
* Dommerprofil hos Fogis.se
Fallrampe (slippstillverk)

En **fallrampe**, også kalt **eselrygg**, er en høyde eller et høyereliggende punkt som benyttes som startpunkt for godsvogner som skal fordeles i et slippstillverk.

## Se også
* Slippstillverk
Containertog

**Containertog** er godstog som kun transporterer containere med spesialutstyrte flatvogner slik at lasting og lossing av containerne er en enkel operasjon. De går ofte direkte mellom to containerterminaler uten mellomstopp.

## Se også
* Godstog
Sumel

**Sumel**, **Semel**, **Simele** eller **Sumail** (kurdisk سێمێل / Sêmêl, syrisk ܣܡܠܐ, arabisk سميل) er en by i guvernementet Dahuk langt nord i Irak. Byen ligger cirka 16 kilometer vest for Dahuk, og har drøyt 52&nbsp;000 innbyggere.

## Historie
Byen ble kristnet på 100-tallet e.Kr. Den ble senere kjent for sine gammelsyriske manuskripter. Den assyriske befolkningen tilhørte dels den syrisk-ortodokse kirke, dels den assyriske kirke av Østen.
Assyrerne ble fordrevet av yazidiene som slo seg til der i år 1800. Og de ble i sin tur regelrett massakrert av Mir Muhammad av Rowanduz. Senere begynte arabiske stammefolk å bosette seg i området.

Simele var tidlig på 1900-tallet en ganske liten kurdisk landsby. En del assyrere slo seg ned i Simele etter første verdenskrig, som var kommet sørover fra Hakkariregionen i Tyrkia på grunn av folkemordet på assyrerne som fant sted parallelt med folkemordet på armenerne.

i 1933 ble assyrerne i Simele og omliggende områder ofre for en massaker den 7. august, denne gangen ansporet av den unge irakiske staten (ikke av tyrkerne, som det tidligere folkemordet). Anslagsvis tusen assyrere ble drept, de fleste i selve landsbyen Simele. Tusener flere ble tvunget på flukt, mange til Syria der de slo seg ned i 33 landsbyer ved Khaburelvens sletteland.

Befolkningen har lenge vært tiltagende igjen, på grunn av tilflytting fra landsbyer som er blitt rasert under regjeringen Saddam Husseins arabiseringskampanje på 1970-talletr. De fleste er muslimske kurdere. Om lag 170 assyriske familier bor (ca 2010) i byen Simele. De er for det meste enten medlemmer av den kaldeiske katolske kirke eller av den assyriske kirke av Østen. Det bor også et mindre antall armenere i byen.

## Referanser
Vognlast

**Vognlast** er en godstogdriftsform der en kunde bestiller en hel vogn til sin transport. Vognen kan lastes og losses på spor på stasjonene egnet for dette, gjerne via en lasterampe, eller benytte egne sidespor til f.eks. havner, godsterminaler, industriområder eller større bedrifter.

Vognlast tok over for stykkgods, men har siden i stor grad blitt avløst av containertransport.

## Se også
* Stykkgods
* Containertog
* Heltog
* Godstog
* Skiftestasjon
Undersökningar i germanisk mythologi

***Undersökningar i germanisk mythologi*** (1886-1889) er en omfattende religionskomparativ studie i to deler, skrevet av den svenske religionsfilosofen Viktor Rydberg (1828-1895) og utgitt på Bonniers.

## Eksterne lenker
Undersökningar i germanisk mythologi
Allround-NM på skøyter junior 1994

**Allround-NM på skøyter junior 1994** ble avholdt 4., 5. og 6. februar 1994 på Tromsdalen kunstisbane i Tromsø.Teknisk arrangør var Tromsø Skøyteklubb.

Norgesmestere ble Ester Stølen, Gol Idrettslag for damene og Eskil Ervik, Hamar Idrettslag for herrene.

## Sammenlagt damer junior

## Sammenlagt herrer junior

## Eksterne lenker
*  
*
Asketanagar

**Asketanagar** (*Hemispingus xanthophthalmus*) er en spurvefugl  i slekten *[[Hemispingus]]* i familien tanagarer. 

## Underarter og Utbredelse
Det er beskrevet ingen underarter av asketanagar.
Arten forekommer i Andes i det sentrale Peru og i det nordvestlige Bolivia.

## Referanser


## Eksterne lenker
* 
* 
* 
* Birdlife Species Factsheet: ''Hemispingus xanthophthalmus''. Besøkt 2014-08-14.
* IBC - The Internet Bird Collection: ''Hemispingus xanthophthalmus''. Besøkt 2014-08-14.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-08-14.
* Asketanagar fotogalleri  VIREO. Besøkt 2014-08-14.
Hansens Flødeis

**Hansens Flødeis** er en dansk produsent av iskrem beliggende i Hornsherred på Sjælland.

Virksomheten fremstiller is basert på økologiske råvarer, og får levert melk fra de nærliggende *Svanholm Storkollektiv* (tidligere *Svanholm Gods*) og *Stensbølgård*. Hansens Flødeis' historie går tilbake til 1922, da Hans Hansen grunnla sin meierivirksomhet og fremstilling av krystallis, som ble brukte i datidens kjøleskap. I 1970 flyttet virksomheten til de nåværende lokaler ved Jægerspris, og er fremdeles i familien eie.

I 2014 åpnet bedriften et tradisjonelt ismeieri med salg av ost, is, yoghurt og delikatesser. 
 
## Referanser


## Eksterne lenker
*
Veggfjellet (Ofoten)

**Veggfjellet** (nordsamisk: *Veakkovárri*) er en langstrakt ås som ligger mellom bygda Herjangen i Narvik og bukta Bogen i Evenes kommuner i Nordland. Åsen ligger langs vestsiden av fjorden Herjangen, og har et høyeste punkt på 542 meter over havet, hvor kommunegrensa mellom Narvik i nord og Evenes i sør går. På toppen har man utsikt til Ofotfjorden, Narvik, Ankenes og Rombaken.

I forbindelse med en grensejustering gjennomført den 1. januar 2001 ble størstedelen av grunnkretsen Veggen, med blant annet grenda Veggen og Veggen naturreservat, overført fra Narvik til Evenes kommune.

På toppen av veggfjellet ligger det en grillhytte som kan benyttes av alle.

## Referanser
Heltog

**Heltog** er godstog med en ensartet gods- og godsvogntype, f.eks. containere, biler, tømmer, massegods som flis og malm og flytende gods som bensin, og propan.

## Se også
* Vognlast
* Godstog
Zayed Sports City Stadium

**Zayed Sports City Stadium** eller **ZSC Stadium** er et idrettsstadion i byen Abu Dhabi i De forente arabiske emirater. Stadionet ble åpnet i 1979 og ble navngitt etter sjeik Zayed bin Sultan Al Nahyan. Stadionet brukes mest til å arrangere fotballkamper, men har også blitt brukt til å arrangere cricket, rugby, friidrett og andre gressbaserte sportsgrener.

Byggingen av Zayed Sports City Stadium ble fullført i 1979 og kapasiteten ved fullførelsen var beregnet til 60 000 tilskuere, men en ombygging foretatt av det amerikanske arkitektselskapet Populous for å tilfredsstille krav til FIFA gjorde at kapasiteten ble redusert til . Stadionet har arrangert flere internasjonale og regionale begivenheter, som VM i fotball for klubblag i 2009 og 2010, samt GCC Champions League i 1982, 1994 og 2007. Det var også vertskap for Asiamesterskapet i fotball i 1996 og finalen i Verdensmesterskapet i fotball U-20 i 2003.

Siden ferdigstillelsen har Zayed Sports City Stadium også fungert som landslagsarena for , i tillegg som finalearena til den nasjonale fotballcupen UAE President's Cup.

## Referanser


## Eksterne lenker
* Worldstadiums.com – UAE, Jeque Zayed Stadium
Friaren (sang)

**«Friaren»** er en norsk sang. Melodien ble skrevet av Kristian Lindeman og teksten ble skrevet av Tore Pedersen. Den var ett av bidragene til Melodi Grand Prix 1969, den norske uttagingen til Eurovision Song Contest 1969 i Madrid i Spania.

Sangen ble framført av Vigdis Mostad. Den endte på en femteplass med 4 poeng.

## Innspilling
*Vigdis Mostad. Utgitt på singlen Nor-Disc NOR&nbsp;187 i 1969. Arrangement og orkesterledelse: Roy Hellvin.

## Referanser
Shekhan

**Shekhan** er et distrikt i guvernementet Ninawa i Irak.

Det grenser til distriktene Amadiya i Dahuk tilhørende guvernemtet Dohuk i nord, distriktet Akre i øst, distriktet Al-Hamdaniya i sør, og distriktet  Tel Kaif i vest.

Fra 1991 kontrollerte kurdene distriktets nordligste deler. 

Befolkningen er for det meste assyrere og yazidirt. 

## Referanser
Peristaltisk

**Peristaltisk** - fra gresk *peristaltikos*. Sammensatt av ordene «peri - omkring» og «stellein - plassere». Betydning: Plassere i ring omkring.

Peristalitt (gresk: *perísta (tos)*, «omgitt» + *litt*, «stein») er en arkeologisk betegnelsen på en steinsirkel fra steinalderen bygget for å omgi en dysse eller en gravhaug.

I fysiologien beskrives peristaltiske bevegelser.  De finnes blant annet i tarmkanalen, der mat skyves forover av ringmuskler.

## Se også
*Peristaltisk pumpe

## Referanser
Veaceslav Posmac

**Veaceslav Posmac** (født 1990) er en moldovsk fotballspiller som spiller i  forsvar for den moldovske klubben Sheriff Tiraspol. Han har tidligere spilt for Sfântul Gheorghe Suruceni og Dacia Chișinău. Posmac har spilt flere landskamper for  siden 2013.

## Klubbkarriere
Posmac startet sin fotballkarriere hos Sfântul Gheorghe Suruceni i 2009. I 2012 meldte han overgang til Dacia Chișinău i fødebyen. I 2017 signerte han for Sheriff Tiraspol.

## Landslagskarriere
Posmac fikk sin landslagsdebut for  i en vennskapskamp hjemme mot  den 14. juni 2013 (2–1). Hans første landslagsmål kom i en vennskapskamp mot  den 15. januar 2014 (1–2).

## Referanser


## Eksterne lenker
*
Kemalisme

**Kemalismen** (tyrkisk: *Kemalizm*; sjeldnere **Atatürkismen**, tyrkisk *Atatürkçülük*) er den etter Mustafa Kemal Atatürk oppkalte ideologi for det nye Tyrkia som ble utropt i 1923.

Den symboliseres av de såkalte seks piler (*Altı Ok*): De står for folkesuverenitet, laicisme (forstått som skille mellom stat og religion), populisme (forstått som det å tjene hele folkets interesse og ikke spesielle samfunnslag) revolusjon (forstått som en vedvarende reformerende prosess), nasjonalisme (i motsetning til et multietnisk statskonsept med osmansk tilsnitt), og statisme der staten tildels styrer økonomiutviklingen politisk.  

Kemalismen ble i 1931 også grunnelementet i partiprogrammet partiet, Cumhuriyet Halk Partisi (CHP). Partiet ble grunnlagt av Atatürk i 1923, og har de siste tiårene vært opposisjon (2017).

## Referanser
Sangen om den flygende Hollender

**«Sangen om den flygende Hollender»** er en norsk sang. Melodien ble skrevet av Dag Kristoffersen og teksten ble skrevet av Gunnar Kaspersen. Den var én av bidragene til Melodi Grand Prix 1969, den norske uttagingen til Eurovision Song Contest 1969 i Madrid i Spania. Teksten handler om Den flygende hollender, sagnet om spøkelsesskipet med en hollandsk skipper som er dømt til å seile hvileløst på «de syv hav».

Sangen ble framført på norsk av Per Müller. Den endte på en femteplass med 4 poeng.

## Innspilling
*Per Müller. Utgitt på singlen Triola TN&nbsp;543 i 1969.

## Referanser
Gråhettetanagar

**Gråhettetanagar** (*Cnemoscopus rubrirostris*) er en spurvefugl og den eneste arten i slekten *Cnemoscopus* i familien tanagarer.

## Underarter og Utbredelse
Det er beskrevet to underarter av gråhettetanagar:
* *Cnemoscopus rubrirostris rubrirostris* (Lafresnaye, 1840) – forekommer fra Andes i Colombia til det sørvestlige Venezuela og det østlige Ecuador.
* *Cnemoscopus rubrirostris chrysogaster* (Taczanowski, 1875) – forekommer i Andes i Peru og i det vestlige Bolivia.

## Referanser


## Eksterne lenker
* 
* 
* 
* Birdlife Species Factsheet: ''Cnemoscopus rubrirostris''. Besøkt 2014-08-14.
* IBC - The Internet Bird Collection: ''Cnemoscopus rubrirostris''. Besøkt 2014-08-14.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-08-14.
* Gråhettetanagar fotogalleri VIREO. Besøkt 2014-08-14.
Big Miracle

***Big Miracle*** er en dramafilm fra 2012 med Drew Barrymore og John Krasinski i hovedrollene. Filmen er basert på boken *Freeing the Whales* fra 1989 skrevet av Tom Rose. Boken og filmen tar for seg Operation Breakthrough som var en internasjonal innsats for å redde en gråhval-familie som var fanget i isen i nærheten av Point Barrow, Alaska. Filmen ble sluppet i USA den 3. februar 2012.

## Handling
I en småby i Alaska lager Adam Carlson en nyhetsreportasje om tre gråhvaler som holder på å bli fanget i isen. De to voksne gråhvalene får navnene Fred og Wilma, men den lille hvalen får kallenavnet Bamm-Bamm. Flere forskjellige fraksjoner som normalt var svært uvennlig innstilt til hverandre, begynte å samarbeide for å redde gråhvalene. En gruppe lokale hvaljegere, miljøaktivister fra Greenpeace, et oljefirma, flere ambisiøse nyhetsreportere, den amerikanske nasjonalgarden, USAs president og forskjellige politikere på nasjonalt og internasjonalt nivå ble etterhvert involvert i redningsaksjonen.

I tillegg kommer to gründere fra Minnesota, som produserer maskiner som smeltet vekk litt av isen i området. Etterhvert ankommer en enorm sovjetisk isbryter for å fjerne den siste store barrieren av is før hvalene dør av mangel på oksygen. Isbryterens første forsøk på å slå hull i isen fungerer ikke og etterlater knapt en liten sprekk i isfjellet. Etter flere forsøk blir isen endelig brutt, og hvalene Fred og Wilma unnslipper gjennom isen. Dessverre dør den lille hvalen Bamm-Bamm på grunn av skader etter å ha viklet seg inn rester etter et stort fiskegarn, og den kommer aldri til overflaten igjen.

## Rolleliste
*John Krasinski som Adam Carlson
*Drew Barrymore som Rachel Kramer
*Kristen Bell som Jill Gerard fra Greenpeace. 
*Ted Danson som J. W. McGraw
*Dermot Mulroney som oberst Scott Boyer

## Eksterne lenker
* 
*
Kurlendere

**Kurlendere**, *kurlendinger* eller *kuroner* (kurisisk: *Kursi*; tysk: *Kuren*; latvisk: *Kursi*; litauisk: *kuršiai*; estisk: *kuralased*; polsk: *Kurowie*) var en baltisk folkegruppe som bodde på kysten av Østersjøen i det som nå er de vestlige deler av Latvia og Litauen fra 5. til det 16. århundre før de ble integrert med andre baltiske stammer. De har gitt navn til regionen *[[Kurland]]* (Kurzeme), og de snakket det gamle kuriske språket. Kurland ble erobret av Den livlandske orden i 1266 og de ble til slutt slått sammen med andre baltiske stammer av litauere og latviere. Direkte etterkommere av kurlenderne turde inkludere kuršininkai på Den kuriske landtunge og det såkalte Kuroniske kongedømme i Kurland.

Kuronierne er nevnt i norrøn sagalitteratur, blant annet i Tåtten om Norne-Gjest der hovedpersonen forteller om kong Sigurd Ring som på et tidspunkt var opptatt av å verge landet sitt (Svitjod) mot «kuroniere og kvener» («*Kúrir ok Kvænir*»).

## Referanser
Mosul eyalet

**Mosul eyalet** (osmantyrkisk: ایالت موصل; *Eyālet-i Mūṣul*) var et eyalet i Det ottomanske rike. Arealet ble på 1800-tallet oppgitt å være tilsvarende 7832 km². En stor del av befolkningen var kurdere.

## Historie
Sultan Selim I beseiret Shah Ismails hær i slaget ved Çaldiran, men det var ikke før i 1517 at de ottomanske styrker tok kontroll i Mosul, som fortsatte som frontgarnisonsby inntil erobringen av Bagdad i 1534. Opprettelsen av området som eyalet fant sted i 1535. Mosul ble så ett av tre ottomanske eyaleter i  Irak.

## Administrative enheter
Mosuj Eyalet hadde på 1600-tallet de følgende sandsjaker:
# Bajwanli sandsjak
# Tekrit sandsjak
# Eski Mosul (Nineveh) sandsjak
# Harú sandsjak

## Referanser
Tomaz Brzyski

**Tomaz Brzyski** (født 10. januar 1982 i Lublin) er en polsk fotballspiller som spiller i forsvar for den polske klubben Legia Warszawa. Han har tidligere spilt for klubbene Radomiak Radom, Korona Kielce, Ruch Chorzów og Polonia Warszawa. Brzyski har spilt flere landskamper for  og på aldersbestemte landslag.

## Klubbkarriere
Brzyski startet sin fotballkarriere med ungdomsfotball hos KS Lublinianka før han i 2003 meldte overgang til Orlęta Radzyń Podlaski. I 2004 var han på utlån til Górnik Łęczna, og i januar 2005 meldte han overgang til Radomiak Radom, hvor han fikk sitt gjennombrudd og etablerte seg på førstelaget på nivå to i Polen. I juli 2006 meldte han overgang til Korona Kielce, som da spilte i den øverste divisjonen Ekstraklasa. I januar 2008 skrev han under på en treårskontrakt med storklubben Ruch Chorzów, hvor han etablerte seg fast på backplass og omsider spilte seg inn til en plass på det polske landslaget ledet av Franciszek Smuda.

I januar 2010 meldte han overgang til den polske hovedstadsklubben Polonia Warszawa, hvor han spilte 77 seriekamper og scoret seks mål frem til januar 2013. Den 13. januar 2013 ble Brzyski presentert som ny spiller for Legia Warszawa. Med Legia var han med å vinne sitt første seriemesterskap i 2012/2013-sesongen, en bedrift som ble gjentatt den påfølgende sesongen. Han var også med på å vinne det polske cupmesterskapet Puchar Polski i 2013.

## Landslagskarriere
Brzyski fikk i en alder av 28 år sin offisielle landslagsdebut for  i en vennskapskamp under King's Cup mot  den 17. januar 2010 (1–3), hvor han kom inn som innbytter for Piotr Brożek. Han scoret sitt første landslagsmål i en vennskapskamp borte mot  den 18. januar 2014 (3–0).

## Meritter
;Legia Warszawa
* Ekstraklasa (2): 2013, 2014
* Puchar Polski (1): 2013

## Referanser


## Eksterne lenker
* 
* 
* Spillerprofil hos 90minut.pl
Dankarvågvatn naturreservat

**Dankarvågvatn naturreservat** er et naturreservat nord på Kvaløya i Tromsø kommune i Troms. Det omfatter et våtmarksområde ved Dankarvågvatnet (5,5 moh.), rundt tre kilometer sørøst for Kvaløyvågen, med et terreng bestående av små koller omgitt av myrer og vann. Området har frodig vannvegetasjon, fattige myrer, lyngmark og bjørkeskog. Det er hekkeplass for flere arter ender, vadere og måker. Under vårtrekket stanser store mengder vadefugler her for å raste. Det er også et betydelig antall ender og vadere i området under høsttrekket, og delvis også ellers utover høsten.

Reservatet ble opprettet i 1995 for å bevare et myrområde med små vann og innsjøer som er viktige hekke- og trekklokaliteter for en rekke vannfuglarter.

## Referanser
Fahad Al-Kassar

**Fahad Abdalla Ahmad Al Kassar Banihammad** (arabisk: فهد عبد الله احمد الكسار بني حماد, født 1973) er en emiratarabisk fotballdommer som til daglig dømmer i landets øverste divisjon De forente arabiske emiraters toppserie i fotball. I tillegg har han dømt flere internasjonale kamper både i regi av FIFA og AFC.

Al-Kassar ble utnevnt til FIFA-dommer i 2011 og har siden dømt flere internasjonale kamper, blant annet vennskapskampen mellom  og  på hjemmebane den 15. januar 2014 (1–2). Han har også dømt kamper under den regionale turneringen SEA Games.

## Referanser


## Eksterne lenker
* Dommerprofil hos Worldreferee.com
* Dommerprofil hos Soccerway.com
Beylerbey

**Beylerbey**, **bejlerbej** (eller *begler-beg*, , tyrkisk ‏بكلربكی‎ *beylerbeyi* med flere transkripsjonsmåter; «beyenes bey») var den osmanske tittel gitt til de som etter vesirene var de mest betydningsfulle i riket. De var guvernører over flere territorialenheter, og tittelen ble også gitt til øverstkommanderende i hæren.

Forvaltningsområdet til en beylerbey omfattet normalt flere ''beylik''er, som selv ble styrt av en bey.

## Referanser
Michał Kucharczyk

**Michał Kucharczyk** (født 20. mars 1991) er en polsk fotballspiller som spiller for Pogoń Szczecin. 

Han har tidligere spilt for Świt Nowy Dwór Mazowiecki. Kucharczyk har spilt flere landskamper for  og på aldersbestemte landslag.

## Klubbkarriere
Kucharczyk startet sin fotballkarriere med ungdomsfotball hos Świt Nowy Dwór Mazowiecki før han omsider ble tatt opp på førstelaget i 2008. Laget spilte da på fjerde nivå i polsk fotball. Etter å ha scoret flere mål for klubben ble han i juli 2009 solgt til hovedstadsklubben Legia Warszawa, før han umiddelbart ble lånt ut igjen til Świt Nowy Dwór Mazowiecki, som da spilte på tredje nivå. 

I begynnelsen av 2010/2011-sesongen returnerte han tilbake til Legia Warszawa, hvor han ble inkludert i førstelagstroppen til Ekstraklasa. Hans første scoring for Legia kom i en seriekamp mot Lech Poznań den 24. september 2010 (2–1). Med Legia var han med å vinne sitt første seriemesterskap i 2012/2013-sesongen, en bedrift som ble gjentatt den påfølgende sesongen. Han var også med på å vinne det polske cupmesterskapet Puchar Polski både i 2011, 2012 og 2013.

## Landslagskarriere
Kucharczyk fikk sin offisielle landslagsdebut for  i en vennskapskamp borte mot  den 6. februar 2011 (0–1), hvor han kom inn som innbytter for Jakub Rzeźniczak. Han scoret sitt første landslagsmål i en vennskapskamp borte mot  den 18. januar 2014 (3–0).

## Meritter
;Legia Warszawa
* Ekstraklasa (2): 2012/2013, 2013/2014
* Puchar Polski (3): 2011, 2012, 2013

## Referanser


## Eksterne lenker
* 
* Spillerprofil hos 90minut.pl
Basra Eyalet

**Eyaletet Basra** (osmantyrkisk: ایالت بصره, *Eyālet-i Baṣrâ*; tyrkisk: Basra Eyaleti), i eldre litteratur også *Bassora*, var en *[[eyalet]]* i Det osmanske rike mellom 1538 og 1862. Hovedstad var Basra og arealet på 1800-tallet ble anslått til 25 570 km².

## Historie
Området havnet i Det osmanske rikets innflytelsessfære i 1534 da emir Rashid al-Mughamis av Bagdad ble beseiret av tyrkerne. Fire år senere ble Basra med omegn gjort til eyalet. På 1700-tallet ble provinsen i praksis styrt av mamelukkherskerne i det tilgrensende Bagdad eyalet, men fikk tilbake administrativ selvstendighet på midten av 1800-tallet. På 1860-tallet ble eyaletene som del av de osmanske administrative reformer, og Basra ble formelt underordnet guvernøren i  Bagdad fram til 1875.

## Referanser
Humli

**Humli** var en (mytisk) konge over hunerne som etter sagalitteraturen skulle ha levd i folkevandringstiden og kampene mellom hunere og gotere i det 4. århundre. Han er omtalt i *[[Hervors saga]]* og det episke diktet *[[Hlöðskviða]]*. I et slag ble hunerne beseiret og Humlis datter Sifka ble tatt til fange av goterkongen Heidrek. Sifka ble voldtatt av Heidrek og sendt tilbake til hunerne og Humli, hvor hun fødte sønnen Hlod.

Da Heidrek døde overtok hans sønn Angantyr Heidreksson kongeriket. Etter oppfordring fra Humli dro Hlod til goternes hovedstad Arheim og krevde halvdelen av riket etter sin far. Angantyr tilbød først Hlod en tredel av arven, men Angantyrs rådgiver Gizur avviste kravet og kalte Hlod en frillesønn. Humli ble rasende og mobiliserte en hunerhær på 300.000 krigere som marsjerte mot goterne. Underveis drepte de Hlods halvsøster Hervor. Kampen mellom hunerne og goterne varte i åtte dager med store tap på begge sider, før goterne med Angantyr i spissen klarte å bryte hunernes linjer. Hunerne skal ha flyktet da Angantyr red fram og drepte for fote med sitt magiske sverd Tyrfing. Både Humli og hans dattersønn Hlod ble drept i kampen.

## Se også
*Tyrfingsyklusen
*Hervors saga

## Eksterne lenker
* ''Hervarar saga ok Heiðreks'' på norrønt fra Heimskringla.no
* ''Saga Heiðreks konungs ins vitra'' på norrønt fra Heimskringla.no
* ''Hervars och Hedreks saga'', i Albert Ulrik Bååths svenske oversettelse
* Tunstalls engelske oversettelse av Hervarar saga
Łukasz Teodorczyk

**Łukasz Teodorczyk** (født 3. juni 1991) er en polsk fotballspiller som spiller for den italienske klubben .

Han har tidligere spilt for Polonia Warszawa. Teodorczyk har spilt flere landskamper for  og på aldersbestemte landslag.

## Klubbkarriere
Teodorczyk startet sin fotballkarriere med ungdomsfotball hos Wkra Żuromin i 2008, før han meldte overgang til Polonia Warszawa i januar 2010. Her fikk han sin seriedebut i Ekstraklasa mot Jagiellonia Białystok (0–1) den 29. oktober samme år. Hans første mål for Polonia Warszawa kom hjemme mot GKS Bełchatów den 27. august 2011.

I midten av januar 2013 skrev han under på en treårskontrakt med Lech Poznań etter at kontrakten hans med Polonia Warszawa hadde gått ut.

## Landslagskarriere
Teodorczyk fikk sin offisielle landslagsdebut for  i en vennskapskamp borte mot  den 2. februar 2013 (1–4), hvor han scoret to av målene. Han ble deretter tatt ut ved flere anledninger til de polske kamptroppene under kvalifiseringen til VM i fotball 2014. Han scoret ett av målene da Polen vant 5–0 over  i denne kvalifiseringen.

Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* 
* Spillerprofil hos 90minut.pl
Rami Al-Kaabi

**Rami Rashed Ahmed Al-Kaabi** (født 1984) er en bahrainsk fotballdommer som til daglig dømmer i landets øverste divisjon Bahrains toppserie i fotball. I tillegg har han dømt flere internasjonale kamper både i regi av FIFA og AFC.

Al-Kaabi ble utnevnt til FIFA-dommer i 2012 og har siden dømt flere internasjonale kamper på U20-nivå. Hans første kamp på seniornivå kom med vennskapskampen mellom  og  den 18. januar 2014 (3–0). Han har også dømt kamper under regionale turneringer i regi av AFC.

## Referanser


## Eksterne lenker
* Dommerprofil hos Worldreferee.com 
* Dommerprofil hos Soccerway.com
Tone Andersen

**Tone Andersen** (født 19. juli 1975) er en norsk filmskaper og filmfotograf.

Hun studerte filmvitenskap ved høyskolen i Lillehammer og har en Bachelorgrad i film & video fra The Surrey Institute of Art & Design i England. Fra 2002 – 2006 bodde hun i Midtøsten hvor hun jobbet med uavhengige dokumentarer og for TV-Nyheter. Hun hadde sin debut som regissør med dokumentarfilmen *[[When the boys return]]* (2012).

Hun er lærer i filmfoto på Westerdals School of Communication (tidligere NISS).

## Filmografi
* *[[Operation Betlehem]]* (2013) Fotograf 
* *[[When the boys return]]* (2012) Regissør 
* *[[The Kingdom of Mister Edhi]]* (2011) Fotograf 
* *[[Å leve uten penger]]* (2010) Fotograf 
* *[[Førsteklassingene]]* (2008) Fotograf 
* *[[Usa vs Al.Arian]]* (2007) Fotograf 
* *[[Et steinkast unna]]* (2003) Fotograf 

## Referanser


## Eksterne lenker
*
Karol Linetty

**Karol Linetty** (født 1995) er en polsk fotballspiller som spiller for den italienske klubben . Linetty har spilt flere landskamper for  og på aldersbestemte landslag.

## Klubbkarriere
Linetty startet sin fotballkarriere med ungdomsfotball hos Sokół Damasławek, før han i 2006 dro videre til Lech Poznań. Etter å ha spilt seg oppover klubbens akademi ble han hentet inn til førstelaget i 2012, hvor han fikk sin seriedebut i Ekstraklasa borte mot Wisła Kraków den 2. november 2012 (0–1). Hans første seriemål kom i hjemmekampen mot Piast Gliwice den 1. mars 2014 (4–0).

## Landslagskarriere
Linetty fikk sin offisielle landslagsdebut for  i en vennskapskamp borte mot  den 18. januar 2014 (3–0), hvor han også scoret sitt første landslagsmål og kampens tredje mål før han ble byttet ut med Michał Pazdan.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
* 
* 
* Spillerprofil hos Soccerway.com
* Spillerprofil hos 90minut.pl